Den afrikanske union

Den afrikanske union (AU) er en samarbeidsorganisasjon mellom 55 stater i Afrika som ble opprettet i 2002. AU er ment å fremme demokrati, menneskerettigheter og utvikling i denne verdensdelen. Unionen ble opprettet på initiativ fra Libyas tidligere leder Muammar al-Gaddafi den 9. juli 2002 i Durban i Sør-Afrika, og har som uttalt mål om å bli mer dyptgående samarbeid enn dens forløpere, deriblant Organisasjonen for afrikansk enhet (OAU). Organisasjonen første leder var Sør-Afrikas president Thabo Mbeki.

Alle FNs medlemsland i Afrika er medlem i AU etter at Marokko ble medlem i 2017. Landet hadde meldt seg ut av OAU i 1984 i protest mot at Den saharawiske arabiske demokratiske republikk ble innvilget medlemskap. 

AU har forlatt OAUs prinsipp om ikke-innblanding i indre statlige anliggender og skal sammen danne en felles fredsstyrke. Den endrede politikken har blant annet resultert i militært nærvær i Darfur i Sudan og Komorene.

AU ble opprettet etter Den europeiske unions (EU) forbilde, men utgjør et mindre omfattende samarbeid enn EU.

I 2003 ble det enighet om et system kalt African Peer Review Mechanism, som omfatter frivillige, nasjonale gjennomganger av styresett for medlemslandene.

 Historie  
Det historiske grunnlaget for Den afrikanske union oppsto i Unionen av afrikanske stater, en tidlig organisasjon som ble etablert av Kwame Nkrumah i 1960, samt påfølgende forsøk på å forene Afrika, inkludert Organisasjonen for afrikansk enhet (OAU), som ble etablert 25. mai 1963, og Det afrikanske økonomiske fellesskap (AEC) i 1981. Kritikere hevdet at OAU gjorde lite for å beskytte rettighetene og friheten til afrikanske borgere i forhold til sine egne politiske ledere, og organisasjonen fikk tilnavnet «diktatorklubben». 

Ideen om å skape Den afrikanske union ble gjenopplivet på midten av 1990-tallet under ledelse av det libyske statsoverhodet Muammar al-Gaddafi. 9. september 1999 signerte stats- og regjeringssjefer i OAU Sirte-erklæringen (oppkalt etter Sirte i Libya), og signaliserte med det ønsket om etablering av en afrikansk union. Erklæringen ble etterfulgt av et toppmøte i Lomé i 2000, der konstitusjonen ble vedtatt, og et i Lusaka i 2001, der planen for gjennomføringen av Den afrikanske union ble vedtatt. 

Den afrikanske union ble lansert i Durban 9. juli 2002 av unionens første leder, sørafrikanske Thabo Mbeki, ved den første sesjon i Forsamlingen i Den afrikanske union. Den andre sesjonen i Forsamlingen var i Maputo i 2003, og den tredje i Addis Abeba 6. juli 2004.

 Medlemskap 

Alle uavhengige land i Afrika eller i afrikanske farvann, samt Vest-Sahara, er eller har vært medlemmer av AU eller OAU. Marokko forlot OAU i 1984 som protest mot at Den saharawiske arabiske demokratiske republikk ble innlemmet, men ble i 2017 igjen medlem i AU.

 Medlemmer 
Følgende land er medlemmer av Den afrikanske union:

























































 Ledere 
''Se også Liste over formenn av Den afrikanske union som inkluderer en liste over ledere i OAU 
Formannen for Den afrikanske union velges blant medlemslandenes ledere og embetet har et års varighet.
 Nr.  Formann  Innsatt  Forlot embetet  1   Thabo Mbeki  9. juli 2002  10. juli 2003  2   Joaquim Chissano  10. juli 2003  6. juli 2004  3   Olusegun Obasanjo  6. juli 2004  24. januar 2006  4   Denis Sassou-Nguesso  24. januar 2006  24. januar 2007  5   John Kufuor  30. januar 2007  31. januar 2008  6   Jakaya Kikwete  31. januar 2008  2. februar 2009  7   Muammar al-Gaddafi  2. februar 2009  31. januar 2010  8   Bingu wa Mutharika  31. januar 2010  31. januar 2011  9   Teodoro Obiang Nguema Mbasogo  31. januar 2011  29. januar 2012  10   Yayi Boni  29. januar 2012  27. januar 2013 11   Hailemariam Desalegn  27. januar 2013  30. januar 2014 12   Mohamed Ould Abdel Aziz  30. januar 2014  30. januar 2015 13   Robert Mugabe  30. januar 2015  30. januar 2016 14   Idriss Déby  30. januar 2016  30. januar 2017 15   Alpha Condé  30. januar 2017  28. januar 2018   16   Paul Kagame  28. januar 2018  10. februar 2019   17   Abdel Fattah al-Sisi  10. februar 2019  10. februar 2020  18   Cyril Ramaphosa  10. februar 2020  6. februar 2021  19   Félix Tshisekedi  6. februar 2021  5. februar 2022 20   Macky Sall  5. februar 2022  18. februar 2023 21   Azali Assoumani  18. februar 2023  17. februar 2024 22   Mohamed Ould Ghazouani  17. februar 2024 

 Se også 
 Organisasjonen for afrikansk enhet
 Intergovernmental Authority on Development
 Darfur-konflikten
 Invasjonen av Anjouan

 Referanser 
African Union. «AU Member States   ». Hentet 16. juli 2012.

 Eksterne lenker 



Kategori:Permanente observatører i FN
Kategori:Organisasjoner etablert i 2002
Kategori:1000 artikler enhver Wikipedia bør ha
Kategori:Internasjonale relasjoner i 2002
Kategori:2002 i Afrika